Niks Keivs

**Nikolass Edvards "Niks" Keivs** (; dzimis ) ir Lielbritānijā dzīvojošs Austrālijas mūziķis, komponists, rakstnieks, scenārists un aktieris, kas plašāku atpazīstamību ieguvis darbojoties grupā *[[Nick Cave and the Bad Seeds]]* un sadarbojoties ar tādiem mūziķiem kā Kailija Minoga, P. Dž. Hārvija un Šeins Makgovans.

## Biogrāfija
[thumb|left|Keivs ar ''[Nick Cave and the Bad Seeds|The Bad Seeds* 1986. gadā]]
Mūziķa karjeru Keivs sāka 70. gadu sākumā, bet atpazīstamību ieguva darbojoties kā solists kopā ar austrāliešu [[Postpankroks|postpankroka]] grupu *The Boys Next Door*, kas pēc pārcelšanās uz [[Londona|Londonu]] tika pārsaukta par *The Birthday Party*. Grupa pārstāja darboties 1983. gadā Keiva un otra grupas līdera [[Rolands S. Hauards|Rolanda Hauarda]] muzikālo domstarpību dēļ.

1983. gadā, kopā ar agrāko *The Birthday Party* ģitāristu [[Miks Hārvijs|Miku Hārviju]] Niks Keivs nodibināja grupu *Nick Cave and the Bad Seeds*, kas sākotnēji *The Birthday Party* muzikālo virzienu ieveda eksperimentālākā gultnē, bet vēlāk, dažādu ietekmju, ieskaitot [[blūzs|blūza]], [[džezs|džeza]] un [[garāžroks|garāžroka]], sajaukuma rezultātā pilnīgi mainīja muzikālo stilu, kas pirmo reizi redzams 1990. gada albumā *The Good Son*, kurā blakus agrākajam muzicēšanas stilam raksturīgām kompozīcijām atrodamas arī mierīgas klavierbalādes.

1989. gadā iznāca Keiva pirmais romāns "[[Un ēzelis ieraudzīja eņģeli]]", kas vēlāk tika izdots arī [[latviski]].

1996. gadā grupa izdeva albumu *Murder Ballads*, kurā iekļauts arī duets ar [[Kailija Minoga|Kailiju Minogu]] *Where the Wild Roses Grow*. 1997. gadā *Nick Cave and the Bad Seeds* izdeva ārkārtīgi veiksmīgo ierakstu *The Boatman's Call*, kas pilnībā sastāvēja no klavierbalādēm; albuma slavenākā dziesma ir *Into My Arms*, ko Keivs vēlāk izpildīja arī *INXS* līdera [[Maiks Hačinss|Maika Hačinsa]] bērēs.

2004. gadā grupa izdeva pagaidām vienīgo dubultalbumu savā karjerā — *Abattoir Blues/The Lyre of Orpheus*, kas kļuva par vienu no viņu veiksmīgākajiem un kritiķu atzītākajiem ierakstiem.

2006. gadā Keivs nodibināja garāžroka grupu *Grinderman*, kas izdeva divus veiksmīgus albumus, taču 2010. gadā tika paziņots par grupas izjukšanu. 2009. gadā tika izdota otrais Nika Keiva romāns "[[Banija Manro nāve]]", kas arī ticis izdots latviski.

Jaunākais *Nick Cave and the Bad Seeds* albums *Push the Sky Away* iznāca 2013. gada 18. februārī.

== Diskogrāfija ==

=== Ar *The Birthday Party/The Boys Next Door* ===
* *Door, Door* (LP, 1979)
* *Prayers on Fire* (LP, 1981)
* *Junkyard* (LP, 1982)
* *A Collection ...* (CD, 1982)
* *It's Still Living* (LP, 1985)
* *Best and Rarest* (LP, 1985)
* *Hee Haw* (CD, 1988)
* *Mutiny/The Bad Seed* (CD, 1989)
* *Hits* (CD, 1992)
* *Live 1981&ndash;82* (CD, 1999)
* *The John Peel Sessions* (CD, 2001)

=== Ar *Nick Cave and the Bad Seeds* ===
* *From Her to Eternity* (1984)
* *The Firstborn Is Dead* (1985)
* *Kicking Against the Pricks* (1986)
* *Your Funeral… My Trial* (1986)
* *Tender Prey* (1988)
* *The Good Son* (1990)
* *Henry's Dream* (1992)
* *Let Love In* (1994)
* *Murder Ballads* (1996)
* *The Boatman's Call* (1997)
* *No More Shall We Part* (2001)
* *Nocturama* (2003)
* *Abattoir Blues/The Lyre of Orpheus* (2 CD) (2004)
* *Dig, Lazarus, Dig!!!* (2008)
* *Push the Sky Away* (2013)
* *Skeleton Tree* (2016)
* *Ghosteen* (2019)
* *Wild God* (2024)

=== Ar *Grinderman* ===
* *Grinderman* (2007)
* *Grinderman 2'' (2010)

## Atsauces